บาทเปิด 31.18/22 บาทต่อดอลลาร์ อ่อนค่า 
เงินบาทเปิดตลาด 31.18/22 บาทต่อดอลลาร์ อ่อนค่า ตลาดไร้ปัจจัยใหม่ ยังกังวลการระบาดไวรัสโควิด-19
18 ก.พ. 2563

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 31.18/22 บาท/ดอลลาร์ อ่อนค่าจาก เย็นวานนี้ที่ปิดตลาดที่ระดับ 31.14/17 บาท/ดอลลาร์
เช้านี้บาทอ่อนค่าลงจากปิดตลาดเมื่อเย็นวาน วันนี้ยังไม่มีปัจจัยอะไรใหม่ นักลงทุนยังคงกังวลกับสถานการณ์การแพร่ระบาดของไวรัสโคโรนาสายพันธุ์ใหม่ 2019 (โควิด-19) ซึ่งขณะนี้มีบางประเทศเริ่มมีมาตรการที่เข้มข้นมากขึ้น
"ตอนนี้ยังไม่มีปัจจัยใหม่ ตลาดยังกังวลเรื่องเดิมคือไวรัสโคโรนา" นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 31.10-31.30 บาท/ดอลลาร์